Source: http://docplayer.hu/1779633-Az-ervenytelenseg-jogkovetkezmenyeinek-alkalmazhatosaga-kolcsonszerzodeseknel.html
Timestamp: 2018-03-23 11:27:05
Document Index: 12164707

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'bíróság ', 'bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Pf.21882', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Pf.21882', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'Kúria ', 'bíróság ', 'Bíróság ', 'Bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'sui generis']

Az érvénytelenség jogkövetkezményeinek alkalmazhatósága kölcsönszerződéseknél - PDF
Az érvénytelenség jogkövetkezményeinek alkalmazhatósága kölcsönszerződéseknél
Download "Az érvénytelenség jogkövetkezményeinek alkalmazhatósága kölcsönszerződéseknél"
1 Kúria Joggyakorlat-elemző Csoport Az érvénytelenség jogkövetkezményeinek alkalmazhatósága kölcsönszerződéseknél (összefoglaló vélemény)
2 2 Tartalom I. A joggyakorlat-elemzés indokoltsága és menete II. A vizsgálat tárgyát képező jogesetek, valamint a törvényszékek és ítélőtáblák vizsgálati jelentései 1. A törvényszékek és ítélőtáblák által felterjesztett határozatok 2. A törvényszékek és ítélőtáblák által készített vizsgálati jelentések III. Az érvénytelenség jogkövetkezményeinek alkalmazhatósága kölcsönszerződéseknél 1. Problémafelvetés 2. A Kúria eddigiekben kifejtett elvi álláspontja 3. A joggyakorlat-elemző csoport által azonosított vitás kérdésekkel kapcsolatos elvi álláspontok 3.1. Helyreállítható-e teljesen érvénytelen kölcsönszerződés esetén az eredeti állapot? 3.2. Mi az eredeti állapot helyreállításának a tartalma devizaalapú pénzkölcsön, illetve hitelszerződések esetén? 3.3. Mi a hatályossá nyilvánítás tartalma? IV. A részleges érvénytelenség jogintézménye 1. Problémafelvetés 2. A Kúria eddigiekben kifejtett elvi álláspontja 3. A joggyakorlat-elemző csoport által azonosított kérdésekkel kapcsolatos elvi álláspont V. Az elévülés szabályainak érvényesülése a szerződés érvénytelensége jogkövetkezményeinek alkalmazása körében 1. Problémafelvetés 2. A Kúria eddigiekben kifejtett elvi álláspontja
3 3 3. A joggyakorlat áttekintése 4. A joggyakorlat-elemző csoport által azonosított vitás kérdések 5. A részleges érvénytelenség további jogkövetkezményeinek elévülése 6. A évi XXXVIII. törvény 1. (6) bekezdésének jelentősége 7. Összegzés VI. A semmisség hivatalbóli észlelésének kötelezettsége, valamint a rendelkezési elv érvényesülése az érvénytelenség jogkövetkezményeinek alkalmazása során 1. Problémafelvetés 2. A Kúria eddigiekben kifejtett elvi álláspontja 3. A joggyakorlat áttekintése 4. A joggyakorlat-elemző csoport által azonosított vitás kérdések 5. A joggyakorlat-elemző csoport által kialakított álláspont VII. Záró gondolatok Mellékletek
4 4 Az érvénytelenség jogkövetkezményeinek alkalmazhatósága kölcsönszerződéseknél (összefoglaló vélemény) I. A joggyakorlat-elemzés indokoltsága és menete A joggyakorlat elemzés indokoltsága Az érvénytelenség jogkövetkezményeinek alkalmazhatósága kölcsönszerződéseknél tárgykörű joggyakorlat-elemző csoport felállításának szükségessége 2013 decemberében a devizaalapú kölcsönszerződésekkel kapcsolatos perekben felmerült egyes elvi kérdéseket tárgyaló jogegységi eljárás során vetődött fel. A Kúria Polgári Kollégiumának vezetője által indítványozott kérdések közül az egyik annak megválaszolására irányult, hogy: Amennyiben a devizaalapú kölcsönszerződések bármely okból érvénytelenek, az érvénytelenség törvényi jogkövetkezményei (érvényessé nyilvánítás, eredeti állapot helyreállítása, hatályossá nyilvánítás) közül a bíróság bármelyiket alkalmazhatja-e, illetve melyik jogkövetkezményt mikor indokolt alkalmaznia? Mint ismeretes, a 6/2013. PJE számú jogegységi határozat nem válaszolta meg teljes körűen az idézett kérdést. A jogegységi határozat 4. pontja szerint: Ha a bíróság a szerződés érvénytelenségét állapítja meg a jogkövetkezmények alkalmazására irányuló kereset (viszontkereset) esetén, feltéve hogy az érvénytelenség oka kiküszöbölhető, vagy utóbb megszűnt a bíróságnak elsősorban a szerződés érvényessé nyilvánítására kell törekednie. Nem adott azonban a jogegységi határozat iránymutatást arra nézve, hogy mi az alkalmazható jogkövetkezmény akkor, ha az érvénytelenség oka nem küszöbölhető ki. Annak, hogy a jogegységi határozat nem tudott az alkalmazható érvénytelenségi jogkövetkezményeket illetően teljes körű iránymutatást adni, több oka is volt. Egyrészt nem álltak rendelkezésre konkrét peres tapasztalatok, mivel az e tárgyú perekben előterjesztett keresetek csaknem kizárólag az évi IV. törvény (a továbbiakban: régi Ptk.) 239/A. (1) bekezdése alapján az érvénytelenség megállapítására irányultak, az érvénytelenség további jogkövetkezményeinek levonása nélkül. Másrészt a jogegységi eljárás során lefolyt viták alapján érzékelhető volt, hogy az érvénytelenség lehetséges jogkövetkezményei tekintetében nagyon eltérőek a szakmai álláspontok, ami további alapos vizsgálódást tett szükségessé. Harmadrészt az is nagyfokú körültekintést indokolt, hogy akkor még nem lehetett kizárni annak lehetőségét, hogy az Európai Unió Bírósága vagy az Alkotmánybíróság esetleges döntése folytán a devizaalapú kölcsönszerződések igen nagy számban minősülnek majd érvénytelennek, aminek következtében az érvénytelenségi jogkövetkezmények mikénti levonásának igen nagy jelentősége volt. Mindezen okokból a Kúria elnöke 2014 márciusában a kollégiumvezető indítványára úgy döntött, hogy a bírói gyakorlat vizsgálatára joggyakorlat-elemző csoportot állít fel, amelynek feladatául nem kizárólag a devizaalapú kölcsönszerződések, hanem általában a kölcsönszerződés mint szerződéstípus esetén az alkalmazható érvénytelenségi jogkövetkezmények meghatározását szabta. A felállított joggyakorlatelemző csoportnak értelemszerűen a már nem hatályos régi Ptk. érvénytelenségi szabályait kellett vizsgálnia, hiszen a perekben még ezeket a szabályokat kell alkalmazni. (A joggyakorlat-elemző csoport felállításának indokoltságát jól mutatja az is, hogy 2014 évre ugyanezen, illetve hasonló témakörök vizsgálatát mások is
5 5 javasolták. Így az MNB elnöke a pénzügyi fogyasztóvédelemmel kapcsolatos perek gyakorlatának vizsgálatát, a közigazgatási és igazságügyi miniszter pedig a régi Ptk. 239/A. -a alapján indított érvénytelenségi perek gyakorlatának, továbbá a részleges érvénytelenség jogkövetkezményeinek, valamint pénzkölcsön szerződés alapján nyújtott szolgáltatások eredeti és utólagos irreverzibilitásának a vizsgálatát javasolta. A joggyakorlat-elemzés menete A Kúria elnöke által felállított joggyakorlat-elemző csoport 23 tagból állt. (A melléklet szerinti névsorból megállapíthatóan a csoport munkájában a Kúria, valamint a különböző szintű bíróságok bírái mellett két egyetemi professzor, valamint az Igazságügyi Minisztérium és a Legfőbb Ügyészség képviselője is részt vett.) A munka első fázisaként az elemző csoport vezetője körlevélben kérte a törvényszékek és az ítélőtáblák illetékes kollégiumvezetőit, hogy küldjék meg az elemzés tárgykörébe tartozó jogerős ítéleteiket, valamint közöljék tapasztalataikat a megadott 8 kérdéskörrel kapcsolatban. A kérdéseket és az azokra 14 törvényszéktől és 4 ítélőtáblától érkezett válaszokat a jelen összefoglaló vélemény II. pontja elemzi. A válaszok alapján egyértelművé vált, hogy olyan jogerős ítélet, amely a vizsgálat alapjául szolgálhatna, országosan is csak elvétve akad, egyrészt mert a bíróságok a szerződéseket nem találták érvénytelennek, másrészt mert a keresetek túlnyomó többségükben csak az érvénytelenség megállapítására irányultak. Utóbb a évi XXXVIII. törvény következtében bekövetkezett eljárás felfüggesztések folytán az is világossá vált, hogy a vizsgálat lezárultáig sem fog sor kerülni olyan jogerős ítéletek meghozatalára, amelyek a vizsgálat tárgykörébe lennének vonhatóak. Mivel hagyományos módon történő joggyakorlat-elemzésre ily módon csak kevéssé nyílt lehetőség, más módszert kellett választani és a csoport tagjainak lényegében spekulatív alapon, az egyéni véleményeiket tartalmazó tanulmányok elkészítése és azok megvitatása, az ellentétes nézetek ütköztetése révén kellett megkísérelniük a felmerült jogkérdések megválaszolását. (A csoport tagjai által készített résztanulmányokat az összefoglaló vélemény melléklete tartalmazza.) A csoport április 7-én tartotta meg alakuló ülését, majd azt követően még nyolc alkalommal (2014. június 2-án, július 2-án, szeptember 15-én, október 20-án, október 27-én, november 17-én, valamint január 12-én és január 21-én) tartott ülést. Az egyes üléseken megvitatott kérdéseket és az elhangzott álláspontokat a jelen összefoglaló vélemény mellékletében található emlékeztetők tartalmazzák. Az egyes elkészült résztanulmányok, valamint az üléseken lefolytatott viták alapján az elemzés tárgykörébe vonható elvi kérdések köre jelentősen kiszélesedett. Annak elvi eldöntése mellett, hogy érvénytelen kölcsönszerződés esetén helye van-e az eredeti állapot helyreállításának, avagy csak hatályossá nyilvánításra kerülhet sor, felmerült a semmisség hivatalbóli észlelésével kapcsolatos számos kérdés, a részleges érvénytelenséggel kapcsolatos több kérdés, az érvénytelenség jogkövetkezményei alkalmazása iránti igények elévülésével kapcsolatos kérdések, továbbá egyéb eljárásjogi kérdések is. A joggyakorlat-elemző csoport által elemzett vitás kérdések végül négy nagyobb témakörbe voltak csoportosíthatóak: 1. A kölcsönszerződés érvénytelensége esetén az érvényessé nyilvánítás lehetősége hiányában az eredeti állapot helyreállításának vagy a szerződés határozathozatalig
6 6 terjedő időszakra történő hatályossá nyilvánításának van-e helye? Mi az eredeti állapot helyreállításának, illetve a szerződés hatályossá nyilvánításának a jogi tartalma? 2. Mi a részleges érvénytelenség fogalma? A részleges érvénytelenség megállapítása esetén milyen további jogkövetkezmények alkalmazhatóak? 3. Az eredeti állapot helyreállítása, illetve a szerződés érvényessé vagy hatályossá nyilvánítása körében a visszatérítendő, illetve a jövőben teljesítendő szolgáltatás meghatározása során hogyan kell alkalmazni az elévülés szabályait? 4. Mi a semmisség hivatalbóli észlelésének kötelezettsége és a rendelkezési elv érvényesülésének az egymáshoz való viszonya? A fogyasztói kölcsönszerződések tekintetében az uniós jog alapján milyen körben terheli a bíróságot az érvénytelenségi ok hivatalbóli észlelésének kötelezettsége? A jelen összefoglaló jelentés III-IV-V-VI. részei e kérdésköröket tárgyalják. Mivel a joggyakorlat-elemző csoport felállításának az alapvető indoka az 1. polnt alatti kérdéskör megválaszolása volt, ebben a kérdésben a csoport valamennyi tagja írásban kifejtette egyéni véleményét is (amelyeket ugyancsak a melléklet tartalmaz). A csoport munkáját segítette, hogy az addig kialakult álláspontokat megvitatta a Civilisztikai Kollégiumvezetők október napján megtartott Országos Értekezlete, valamint az is, hogy az elemzés tárgykörébe tartozó kérdésekkel foglalkozott a Fővárosi Ítélőtábla június 23-i ülése (elsősorban a hivatalbóli eljárás és a kereseti kérelemhez kötöttség viszonyát valamint uniós jogi összefüggéseit illetően), valamint a Szegedi Ítélőtábla november 20-i ülése (az érvénytelenség jogkövetkezményeinek egyes kérdéseit illetően). II. A vizsgálat tárgyát képező jogesetek, valamint a törvényszékek és ítélőtáblák vizsgálati jelentései Az elemző csoport vezetője márciusában körlevélben kérte a törvényszékek és az ítélőtáblák illetékes kollégiumvezetőit, hogy az elemzés tárgyában született jogerős első- és másodfokú ítéletek elemzése alapján az érintett ítéletek egyidejű megküldésével az alábbi kérdésekre adjanak választ: 1. A kölcsönszerződést a bírói gyakorlat tulajdonátruházó vagy használati szerződésnek tekinti-e? 2. A bírósági gyakorlat szerint kölcsönszerződésnél van-e helye az eredeti állapot helyreállításának, avagy eredeti irreverzibilitásról van szó? 3. A megvizsgált konkrét perekben hogyan történt meg az érvénytelenség jogkövetkezményeinek a levonása? 4. Az előzőek szempontjából van-e az általános kölcsönszerződésekhez képest specialitása a Hpt. szerinti pénzkölcsön-szerződésnek, illetve utóbbin belül a devizaalapú kölcsönszerződésnek? 5. Devizaalapú kölcsönszerződéseknél az árfolyamváltozást értékelte-e a bírói gyakorlat utólagos irreverzibilitásként? 6. Hogyan alkalmazták a bíróságok a részleges érvénytelenség szabályait (Ptk (1) és (2) bek.)?
7 7 7. Milyen tapasztalatok vannak a Ptk. 239/A. -a alkalmazásával kapcsolatban? 8. Hogyan rendezték a bíróságok a felek jogviszonyát olyan esetekben, amikor az volt megállapítható, hogy a szerződés nem jött létre? 1. A törvényszékek és az ítélőtáblák által felterjesztett határozatok Az elemző csoport vezetőjének felhívására 14 törvényszék [Balassagyarmati Törvényszék, Debreceni Törvényszék, Egri Törvényszék, Fővárosi Törvényszék, Gyulai Törvényszék, Kaposvári Törvényszék, Kecskeméti Törvényszék, Miskolci Törvényszék, Pécsi Törvényszék, Szegedi Törvényszék, Székesfehérvári Törvényszék, Szolnoki Törvényszék, Veszprémi Törvényszék, Zalaegerszegi Törvényszék] illetékességi területén indult ügyben hozott jogerős határozat felterjesztésére került sor. A vizsgált ügyekben néhány határozatot mind az első fokon eljárt törvényszék, mind a másodfokon eljárt ítélőtábla felterjesztette, így összesen 144 ügyben hozott határozatok vizsgálatára került sor. Törvényszék Felterjesztett ügyek száma Balassagyarmati Törvényszék 2 Debreceni Törvényszék 11 Egri Törvényszék 2 Fővárosi Törvényszék 37 Gyulai Törvényszék 6 Kaposvári Törvényszék 4 Kecskeméti Törvényszék 7 Miskolci Törvényszék 20 Pécsi Törvényszék 7 Szegedi Törvényszék 13 Székesfehérvári Törvényszék 1 Szolnoki Törvényszék 3 Veszprémi Törvényszék 4 Zalaegerszegi Törvényszék 6 Összesen 144 A felterjesztett határozatok vizsgálata alapján megállapítható volt, hogy 34 ügy érvénytelenségi hivatkozást nem tartalmaz, 8 ügy pedig nem kölcsönszerződéssel kapcsolatos, így nem esnek a vizsgálat tárgykörébe. További 10 ügyben a jogerős határozattal szembeni felülvizsgálati eljárás folyamatban volt, ezeket ez okból nem tehette az elemző csoport vizsgálat tárgyává. További 41 ügyben sem az első fokú, sem a másodfokú bíróság nem találta megállapíthatónak érvénytelenségi ok fennálltát, ezért az érvénytelenség jogkövetkezményeinek alkalmazása az adott ügyben nem merült fel. A vizsgált ügyek közül további 10 olyan ügy volt, amelyben az első fokú bíróság megállapította a szerződés részleges vagy teljes érvénytelenségét, de a jogerős határozat ettől eltérően
8 8 úgy foglalt állást, hogy a szerződés az első fokú bíróság által vizsgált okból - nem érvénytelen. Az érvénytelenségi ok fennálltát jogerősen megállapító határozattal befejezett ügyek közül a bíróság 26 ügyben részleges érvénytelenséget állapított meg, 14 ügyben teljes érvénytelenséget. A szerződés teljes érvénytelenségét okozta: - 1 ügyben annak színleltsége [Debreceni Ítélőtábla Pf.II /2008/4.], - a régi Hpt a (1) bekezdésének c) pontjára tekintettel 3 ügyben az ügyleti kamat mértéke feltüntetésének elmaradása [Fővárosi Törvényszék 43.Pf /2013/3.; Fővárosi Törvényszék 45.Pf /2012/5.; Szegedi Ítélőtábla Pf.II /2013/4.]; 8 ügyben az árfolyamrés feltüntetésének elmaradása [Fővárosi Törvényszék 43.Pf /2013/4; Fővárosi Törvényszék 45.Pf /2013/5; Fővárosi Törvényszék 67.Pf /2013/5; Fővárosi Törvényszék 73.Pf /2013/4; Kúria Gfv.VII /2013/14.; Szegedi Ítélőtábla Pf.II /2013/4.; Szolnoki Törvényszék 4.Pf /2013/5; Szolnoki Törvényszék 4.Pf /2013/15.], 1 ügyben egyéb díj, költség feltüntetésének az elmaradása [Hatvani Járásbíróság 1.P /2013/11.]; - a régi Hpt a (1) bekezdésének d) pontjára tekintettel 5 ügyben az egyoldalú szerződésmódosítás feltételei feltüntetésének elégtelen volta [Fővárosi Törvényszék 43.Pf /2013/4.; Fővárosi Törvényszék 73.Pf /2013/4.; Hatvani Járásbíróság 1.P /2013/11.; Szegedi Ítélőtábla Pf.II /2013/4. Szolnoki Törvényszék 4.Pf /2013/5.]; - a régi Hpt a (1) bekezdésének e) pontjára tekintettel 3 ügyben a törlesztőrészletek és törlesztési időpontok megfelelő feltüntetésének hiánya [Fővárosi Törvényszék 43.Pf /2013/3.; Fővárosi Törvényszék 73.Pf /2013/4; Szegedi Ítélőtábla Pf.II /2013/5.]. Az érvénytelenség jogkövetkezményei A részleges érvénytelenséget megállapító jogerős ítéletekben a bíróság megállapította a szerződési kikötés, illetve feltétel érvénytelenségét, egyes esetekben utalt rá, hogy az nem köti a feleket, más esetekben pusztán mellőzte azokat az elszámolás során; a régi Ptk ában meghatározott jogkövetkezmények alkalmazására kifejezetten nem utalt egyik határozat sem. A teljes érvénytelenséget megállapító jogerős ítéletek közül 10-ben csupán az érvénytelenség megállapítására került sor, ebből - 1 ügyben azért, mert az érvénytelen szerződés színlelt volt, a leplezett szerződés azonban nem [Debreceni Ítélőtábla Pf.II /2008/4.]; - 5 ügyben azért, mert a kereset csak az érvénytelenség megállapítására terjedt ki [Fővárosi Törvényszék 43.Pf /2013/4.; Fővárosi Törvényszék 43.Pf /2013/3.; Fővárosi Törvényszék 73.Pf /2013/6.; Szegedi Ítélőtábla Pf.II /2013/4.; Szegedi Ítélőtábla Pf.II /2013/5.]; - 3 ügyben azért, mert csak kifogásként hivatkoztak az érvénytelenségre [Fővárosi Törvényszék 45.Pf /2013/5.; Fővárosi Törvényszék 67.Pf /2013/5.]; - 1 ügyben azért, mert csak a végrehajtás megszüntetése iránti kereset jogalapjaként hivatkoztak rá [Szolnoki Törvényszék 4.Pf /2013/5.]. - 1 ügyben azért, mert közbenső ítélettel döntött, figyelemmel arra, hogy az eredeti állapot helyreállításának részleteit a fél nem dolgozta ki [Hatvani Járásbíróság 1.P /2013/11.]; További 2 ügyben a bíróság a szerződést az érvénytelenégi ok kiküszöbölésével érvényessé nyilvánította [Kúria Gfv.VII /2013/14.; Szolnoki Törvényszék
9 9 4.Pf /2013/15.], 1 ügyben pedig a jogerős határozat meghozataláig terjedő időszakra hatályossá nyilvánította [Fővárosi Törvényszék 45.Pf /2012/5.]. Ez utóbbi ügyben azonban a hatályossá nyilvánítás tartalma megegyezett az eredeti állapot helyreállításának tartalmával (a kölcsönadott összeget törvényes késedelmi kamattal növelt összegben rendelte el visszafizetni, és e tartozással szemben a régi Ptk a szerint elszámolta az adós által ténylegesen teljesített törlesztések összegét); ebben az ügyben az elévülés szabályát a bíróság nem alkalmazta. Az érvénytelenségi ok hivatalbóli észlelése A bíróság 10 ügyben hivatalból is vizsgálta egyes érvénytelenségi okok fennálltát; 6 ügyben nem állapította meg az érvénytelenséget [Békési Városi Bíróság 3.P /2012/6.; Budapesti XVIII. és XIX. Kerületi Bíróság 3.P.XIX /2013/24.; Szolnoki Törvényszék 4.Pf /2013/15.; Szolnoki Törvényszék 4.Pf /2013/15., Zala Megyei Bíróság 2.Pf /2013/6.; Zala Megyei bíróság 3.Pf /2011/5 és 3.Pf /2012/5.], 4 ügyben viszont akár csak burkoltan is igen [Fővárosi Ítélőtábla 6.Pf /2012/8.; Fővárosi Ítélőtábla 5.Pf.21882/2013/4.; Pécsi Ítélőtábla Pf.VI /2013/6.; Szegedi Ítélőtábla Pf.II /2013/7.]. Az esetek túlnyomó többségében a jogszabályba ütközést vagy a szerződési feltétel tisztességtelenségét vizsgálta hivatalból a bíróság. A bíróság 3 további ügyben a hivatalbóli észlelés lehetőségével kapcsolatos megállapításokat is tett: az egyik ügyben a másodfokú bíróság felrótta az elsőfokú bíróságnak, hogy nem észlelte hivatalból a semmisségi okot [Székesfehérvári Törvényszék 1.Pf /2013/5.], míg egy másik ügyben a másodfokú bíróság utalt arra, hogy a megállapított érvénytelenségi okot az elsőfokú bíróság hivatalból is észlelhette volna [Szegedi Ítélőtábla Pf.II /2013/5.], a harmadik ügyben a bíróság úgy foglalt állást, hogy az érvénytelenség megállapítása iránti perben fel nem hozott érvénytelenségi okot a bíróság hivatalból nem észlelheti [Szegedi Ítélőtábla Pf.II /2013/4.]. Ezzel szemben a Fővárosi Ítélőtábla két ítéletében a Jőrös-ügyre (C-397/11.) hivatkozással úgy foglalt állást, hogy a hivatalbóli észlelés kötelezettségét a kereseti kérelem korlátai sem érintik [Fővárosi Ítélőtábla 6.Pf /2012/8.; Fővárosi Ítélőtábla 5.Pf.21882/2013/4.]. A Pécsi Ítélőtábla egyik határozata olyan köztes álláspontot foglalt el, hogy az érvénytelenség megállapítása iránti perben a kifogásolt szerződési feltételek vonatkozásában a hivatalbóli észlelés lehetősége fennáll [Pécsi Ítélőtábla Pf.II /2013/6.]. Az érvénytelenség további jogkövetkezményeinek alkalmazása iránti igény elévülése Az elévülés kérdése egyetlen ügyben fordult elő, ahol a bíróság úgy foglalt állást, hogy a régi Ptk ának (1) bekezdésére alapított igények elévülés alá esnek [Fővárosi Ítélőtábla 4.Pf /2012/3.]. Egyéb ügyekben az elévülés kérdése e vonatkozásban nem merült fel, és az érvénytelenségből fakadó igények elszámolása során nem alkalmazták az elévülést. 2. A törvényszékek és az ítélőtáblák által készített vizsgálati jelentések Az elemző csoport vezetőjének felhívására 7 bíróság [Egri Törvényszék; Győri Ítélőtábla; Szegedi Törvényszék; Szekszárdi Törvényszék; Szolnoki Törvényszék; Veszprémi Törvényszék; Zalaegerszegi Törvényszék] kollégiumvezetője nyilatkozott úgy, hogy a feltett kérdésekre vonatkozó joggyakorlat hiányában nem tud érdemi választ adni. A joggyakorlat hiánya számos más bíróság esetén is problémát okozott, azonban több kollégiumvezető is törekedett arra, hogy az egyes kérdésekre az eljáró
10 10 bírákkal és szaktanácsokkal folytatott megbeszélést követően legalább elvi jellegű válaszokat adjanak. 1. A kölcsönszerződést a bírói gyakorlat tulajdonátruházó vagy használati szerződésnek tekinti-e? Erre a kérdésre 11 bíróságtól érkezett érdemi válasz. Valamennyi bíróság csak elvi jellegű választ adott, mivel ez a kérdés a gyakorlatban nem merült fel. A válaszok meglehetősen vegyes képet mutattak a kölcsönszerződés jellegének megítélése tekintetében: - 1 bíróság szerint egyértelműen tulajdonátruházó szerződés [Pécsi Törvényszék]; - 3 bíróságon a többség szerint tulajdonátruházó szerződés [Fővárosi Ítélőtábla; Pécsi Ítélőtábla; Székesfehérvári Törvényszék]; - 3 bíróságon a többség szerint használati [Gyulai Törvényszék] vagy inkább használati szerződés [Fővárosi Törvényszék Gazdasági Kollégium; Győri Törvényszék]; - 2 bíróság szerint egyértelműen használati szerződés [Budapest Környéki Törvényszék; Debreceni Törvényszék Polgári Kollégium] - 2 bíróság szerint vegyes, vagyis egyszerre tulajdonátruházó és használati szerződés [Kecskeméti Törvényszék; Szegedi Ítélőtábla]. 2. A bírósági gyakorlat szerint kölcsönszerződésnél van-e helye az eredeti állapot helyreállításának, avagy eredeti irreverzibilitásról van szó? Erre a kérdésre 12 bíróságtól érkezett válasz. A válaszok többsége itt is elvi jellegű, azonban volt olyan válasz, amely gyakorlatra is utalt. A válaszok itt is vegyes képet mutattak: - 7 bíróság szerint lehet helye eredeti állapot helyreállításának, eredeti irreverzibilitás nem áll fenn [Balassagyarmati Törvényszék; Budapest Környéki Törvényszék; Debreceni Törvényszék Polgári Kollégium; Győri Törvényszék; Kecskeméti Törvényszék; Pécsi Törvényszék; Székesfehérvári Törvényszék] - 3 bíróságon a többség szerint lehet helye eredeti állapot helyreállításának, eredeti irreverzibilitás nem áll fenn [Gyulai Törvényszék; Fővárosi Ítélőtábla; Pécsi Ítélőtábla]; - 2 bíróság szerint nincs helye eredeti állapot helyreállításának, eredeti irreverzibilitás áll fenn [Fővárosi Bíróság Gazdasági Kollégium; Szegedi Ítélőtábla]. Az 1. és 2. kérdésre adott válaszok összevetéséből kitűnik, hogy több olyan bíróság is lehetségesnek tartotta az eredeti állapot helyreállítását, amely a kölcsönszerződést használati jellegűnek, inkább használati jellegűnek vagy vegyes jellegűnek minősítette, vagyis a kölcsönszerződés használati jellegűnek minősítése nem feltétlenül jelenti az eredeti irreverzibilitás elfogadását. Különleges álláspontot foglal el a Szegedi Ítélőtábla jelentése, amely ugyan ebből a szempontból vegyes jellegűnek minősíti a kölcsönszerződést, elfogadja az eredeti irreverzibilitást, és a jogkövetkezmények tekintetében úgy foglal állást, hogy klasszikus jogi értelemben az eredeti állapot helyreállítása nem alkalmazható; az átadott pénz visszaadási kötelezettsége azonnal esedékessé válik; a már megtörtént pénzhasználat azonban nem tehető meg nem történtté, vagyis irreverzibilis, ezért a pénz használatának ellenértékeként a jogalap nélküli gazdagodás logikája szerint egyenértéki kamatot, azaz a törvényes kamatot (jegybanki alapkamat) meg kell fizetni. Az alkalmazott jogkövetkezmény tehát a gyakorlatban nem különbözik az eredeti állapot helyreállításának általában követett modelljétől.
11 11 3. A megvizsgált konkrét perekben hogyan történt meg az érvénytelenség jogkövetkezményeinek a levonása? Erre a kérdésre 14 bíróságtól érkezett válasz. A válaszok többsége a gyakorlatból táplálkozik, és meglehetősen sokszínű, bár bizonyos egyezések és irányok kimutathatók. Több bíróság utalt arra, hogy viszonylag nagy arányt képviselnek az érvénytelenség megállapítása iránti perek, ezért az érvénytelenség további jogkövetkezményeinek alkalmazására a kereseti kérelemhez kötöttség okán nem, vagy csak elvétve kerül sor [Fővárosi Ítélőtábla; Fővárosi Törvényszék; Pécsi Ítélőtábla; Szegedi Ítélőtábla]. Ugyancsak több bíróság jelentése utal a részleges érvénytelenség megállapítására, illetve arra, hogy ennek következtében az elszámolás (marasztalás) körében az érvénytelen részt mellőzték [Balassagyarmati Törvényszék, Debreceni Törvényszék; Szegedi Ítélőtábla; Székesfehérvári Törvényszék]. Több bíróság jelentésében szerepel, hogy a szerződés egész érvénytelenségének esetén az érvénytelenségi ok kiküszöbölését részesítik előnyben, amely alatt a szerződés érvényessé nyilvánítását értik [Gyulai Törvényszék; Debreceni Törvényszék; Kecskeméti Törvényszék; Szegedi Ítélőtábla; Székesfehérvári Törvényszék], bár volt olyan álláspont is volt, amely a hatályossá nyilvánítást is az érvénytelenségi ok kiküszöbölése eszközének tekintette [Kecskeméti Törvényszék]. Az egyik bíróság jelentése említ egy olyan álláspontot is, amely szerint az érvényessé nyilvánítás csak az ítélethozatalig terjedő időszakra lehetséges, a jövőre nézve nem [Zalaegerszegi Törvényszék]. Az alkalmazott jogkövetkezmények között mind az eredeti állapot helyreállítása [Balassagyarmati Törvényszék; Fővárosi Törvényszék; Győri Törvényszék; Pécsi Törvényszék; Székesfehérvári Törvényszék], mind a hatályossá nyilvánítás [Fővárosi Törvényszék; Székesfehérvári Törvényszék] megjelenik. A két jogintézmény tartalma azonban keveredik: minden esetben ugyanis a tőkeösszeg és törvényes késedelmi kamatai megfizetésére kötelezték az adóst a teljesített törlesztések beszámításával. Két bíróság is utalt olyan ítéletre, amely kifejezetten ki is mondja, hogy az ügyleti kamat, kezelési költség stb. nem követelhető, csak a törvényes egyenértéki kamat [Fővárosi Törvényszék; Székesfehérvári Törvényszék]. A törvényes egyenértéki kamatot a bíróságok általában még mindig a törvényes késedelmi kamattal (régi Ptk ; régi Ptk. 301/A. ] azonosítják; az egyik jelentés ugyanakkor utal arra, hogy a kamatkövetelés az eredeti állapot helyreállításához kapcsolódó többlettényállás, amely a jogalap nélküli gazdagodás szabályai szerint jár [Pécsi Törvényszék]. Különleges esetként utal a színlelt szerződés érvénytelensége esetén a leplezett szerződés szerinti megítélésre a Debreceni Törvényszék jelentése, illetve az eredeti állapot kizártságára a végrehajtási megszüntetése iránti per keretei között két bíróság is [Budapest Környéki Törvényszék; Szolnoki Törvényszék]. 4. Az előzőek szempontjából van-e az általános kölcsönszerződésekhez képest specialitása a Hpt. szerinti pénzkölcsön-szerződésnek, illetve utóbbin belül a devizaalapú kölcsönszerződésnek? Erre a kérdésre 11 bíróságtól érkezett válasz. A válaszok többsége itt is elvi jellegű, azonban egységes képet mutat: az érvénytelenség jogkövetkezményeinek levonása tekintetében egyetlen bíróság sem jelzett eltérést, csak az érvénytelenségi okok, és a szerződés tartalmát illetően utaltak eltérésre néhány jelentésben [Fővárosi Törvényszék Gazdasági Kollégium; Győri Törvényszék; Gyulai Törvényszék; Kecskeméti Törvényszék]. 5. Devizaalapú kölcsönszerződéseknél az árfolyamváltozást értékelte-e a bírói gyakorlat
12 12 utólagos irreverzibilitásként? Erre a kérdésre 8 bíróságtól érkezett válasz. A válaszok elvi jellegűek, és nem teljesen egységesek: - 1 bíróság szerint az utólagos irreverzibilitás megállapítható [Kecskeméti Törvényszék]; - 2 bíróságon belül az álláspontok megoszlanak [Debreceni Törvényszék, Fővárosi Törvényszék]; - 5 bíróság szerint az utólagos irreverzibilitás sem állapítható meg [Fővárosi Ítélőtábla; Gyulai Törvényszék; Pécsi Ítélőtábla; Pécsi Törvényszék; Székesfehérvári Törvényszék]. 6. Hogyan alkalmazták a bíróságok a részleges érvénytelenség szabályait (Ptk (1) és (2) bek.)? Erre a kérdésre 7 bíróságtól érkezett válasz [Balassagyarmati Törvényszék; Debreceni Törvényszék; Fővárosi Törvényszék; Kecskeméti Törvényszék; Pécsi Ítélőtábla; Szegedi Ítélőtábla; Székesfehérvári Törvényszék]. A válaszok többsége ebben az esetben a bírósági joggyakorlatra támaszkodik. A bíróságok válaszai nagyfokú egyezést mutatnak abban, hogy részleges érvénytelenség esetén az érvénytelenségi okkal érintett kikötések nem keletkeztetnek jogosultságot, illetve kötelezettséget, a szerződés egyebekben változatlan tartalommal kötik a feleket (ezt gyakran az indokolásban rögzítik is); a gyakorlatban ez azt jelenti, hogy az elszámolás során ezeknek a feltételeknek a figyelmen kívül hagyásával állapítják meg az adós fizetési kötelezettségét. Kizárólag a Szegedi Ítélőtábla jelentése utalt arra, hogy az érvénytelen rész tekintetében a régi Ptk ában foglalt jogkövetkezmények alkalmazhatók lennének, így lehetőség lenne az érvénytelenségi ok kiküszöbölésére, ennek hiányában az eredeti állapot helyreállítását alkalmazni az érvénytelen részre alapított teljesítés tekintetében vagy az elszámolás körében orvosolni az érvénytelenség jogkövetkezményeit. 7. Milyen tapasztalatok vannak a Ptk. 239/A. alkalmazásával kapcsolatban? Erre a kérdésre 6 bíróságtól érkezett válasz. A válaszok egy része itt is elvi jellegű. A válaszadók általában problematikusnak látták a régi Ptk. 239/A. -ának hatályát és gyakorlatát, és utaltak az ilyen perek magas számára [Fővárosi Törvényszék; Fővárosi Ítélőtábla], arra, hogy az ilyen per nem zárja le a jogvitákat [Gyulai Törvényszék; Debreceni Törvényszék Polgári Kollégium], a végrehajtással és az engedményezéssel kapcsolatos problémákra [Debreceni Törvényszék Polgári Kollégium, Székesfehérvári Törvényszék]. Többen tettek javaslatot a jogintézmény reformjára, így például kizárnák a pusztán megállapítási per megindítását a végrehajtási eljárás megindítását követően [Gyulai Törvényszék; Székesfehérvári Törvényszék], illetve a Pp ával együttes értelmezésére, amennyiben megkívánnák a jogvédelmi szükségességet [Pécsi Ítélőtábla]. Volt olyan álláspont, amely szerint a részleges érvénytelenség megállapítása iránti per nem tekinthető a régi Ptk. 239/A. -a szerinti pusztán megállapítási pernek, hanem önálló pertípus [Fővárosi Ítélőtábla]. 8. Hogyan rendezték a bíróságok a felek jogviszonyát olyan esetekben, amikor az volt megállapítható, hogy a szerződés nem jött létre? Erre a kérdésre 6 bíróságtól érkezett válasz. A válaszok többsége itt is elvi jellegű, azonban egységes képet mutat: 4 bíróság kifejezetten a jogalap nélküli gazdagodás
13 13 szabályainak alkalmazására utalt [Gyula Törvényszék; Pécsi Törvényszék; Pécsi Ítélőtábla; Szegedi Ítélőtábla], 1 bíróság jelentése tartalmilag utalt erre [Székesfehérvári Törvényszék], míg 1 bíróság a marasztalási kereset elutasítására [Balassagyarmati Törvényszék]. III. Az érvénytelenség jogkövetkezményeinek alkalmazhatósága kölcsönszerződéseknél 1. Problémafelvetés A joggyakorlat-elemző csoport egyik fő vizsgálati területe az érvénytelenség fogalmán és elsődleges jogkövetkezményén a felek által célzott joghatás megtagadásán túlmutató további jogkövetkezményeinek alkalmazhatósága kölcsönszerződéseknél. Közelebbről annak vizsgálata, hogy az érvénytelenség ellenére történt vagyonmozgás rendezésére ha az érvényessé nyilvánításra nincs lehetőség az eredeti állapot helyreállítása vagy a hatályossá nyilvánítás szolgálhat-e? Ehhez kapcsolódóan vizsgálat tárgyát képezte az is, hogy az eredeti állapot helyreállításának, illetve a hatályossá nyilvánításnak mi a tartalma, hogyan kell az egyik és a másik jogkövetkezmény értelmében a felek közötti elszámolásról rendelkeznie a bíróságnak, különös tekintettel az olyan érvénytelen pénzkölcsön-szerződésekre, amelyekben a kirovó és a lerovó pénznem egymástól eltér. A joggyakorlat-elemző csoport munkájára is jelentős hatással volt, hogy a Polgári Törvénykönyvről szóló évi IV. törvény (a továbbiakban: régi Ptk.) 239/A. -a az érvénytelenség, illetve a részleges érvénytelenség megállapítása iránti keresetindításra az érvénytelenség legfőbb jogkövetkezményén túli további jogkövetkezmények levonása nélkül is lehetőséget biztosított. Ugyanis éppen a devizaalapú kölcsönszerződésekkel kapcsolatos perekben terjedt el az a gyakorlat, hogy a fogyasztó keresetét e régi Ptk.-beli szakaszra alapítja, így a további jogkövetkezmények alkalmazhatósága tipikusan fel sem merült. 2. A Kúria eddigiekben kifejtett elvi álláspontja A Kúria e tárgykörben eddigiekben kifejtett irányadó elvi álláspontja alapvetően az érvénytelenség jogkövetkezményeiről szóló 1/2010. (VI. 28.) PK véleményből ismerhető meg. Az érvénytelenség további jogkövetkezményeinek a felek jogviszonyában kérelemre történő levonására akkor kerül sor, ha az érvénytelen szerződés alapján már teljesítés történt. A bíróság a fél által kért jogkövetkezmény helyett az érvénytelenség más jogkövetkezményét is alkalmazhatja, nem alkalmazhat azonban olyan megoldást, amely ellen valamennyi fél tiltakozik. Az esetek egy részénél a bíróságnak nincs választási lehetősége az alkalmazható érvénytelenségi jogkövetkezményt illetően, mert az adott tényállásból, a szerződés tárgyából vagy az érvénytelenségi ok jellegéből az alkalmazható érvénytelenségi
14 14 jogkövetkezmény egyértelműen következik. Ha azonban elvileg többféle jogkövetkezmény alkalmazására is lehetőség van, akkor a bíróságot mérlegelési jog illeti meg. A mérlegelési jog szempontjából a Legfelsőbb Bíróság PK 267. sz. állásfoglalásának II. pontjához fűzött indokolásában foglaltakat lehet analóg módon irányadónak tekinteni: [...] jelentősége van annak, hogy a felek a szerződést milyen mértékben teljesítették, a teljesítést követően mi lett a szolgáltatások sorsa, a szerződés folytán milyen változások következtek be a felek helyzetében, nem utolsó sorban a felek perbeli nyilatkozatainak. Az érvénytelenség fogalmán, illetve legfőbb jogkövetkezményén túlmutató bármely további (vagylagos) jogkövetkezménye levonásánál a bíróságnak gondoskodnia kell az eredetileg egyenértékű szolgáltatások értékegyensúlyának a fenntartásáról, meg kell akadályoznia bármelyik fél jogalap nélküli gazdagodását a végigható szinallagma elve alapján. A régi Ptk. az érvénytelenség jogkövetkezményei körében egyenértékű lehetőségnek tekinti az eredeti állapot helyreállítását és a szerződés érvényessé nyilvánítását. Az 1/2010. (VI. 28.) PK vélemény 5. pontjában a Legfelsőbb Bíróság már leszögezte, hogy a két elsődleges jogkövetkezmény közötti mérlegelés során a bíróságnak elsősorban azt kell vizsgálnia, hogy van-e mód a szerződés hibájának orvoslására. A Kúria 6/2013. PJE számú jogegységi határozata pedig a deviza alapú fogyasztói kölcsönszerződésekre konkretizáltan mondta ki, hogy ha az érvénytelenség oka kiküszöbölhető vagy utóbb megszűnt, a bíróságnak elsősorban a szerződés érvényessé nyilvánítására kell törekednie. A jogegységi határozat azonban nyitva hagyta azt a kérdést, hogy amennyiben nincs lehetőség a szerződés érvényessé nyilvánítására, akkor kölcsönszerződés esetében az eredeti állapot helyreállítása vagy a szerződés határozathozatalig történő hatályossá nyilvánítása-e az alkalmazható érvénytelenségi jogkövetkezmény. Az 1/2010. (VI. 28.) PK vélemény 3. pontja és annak indokolása szerint az eredeti állapot helyreállítása csak dolog tulajdonának átruházására irányuló szerződések esetén lehetséges, amelyek mindig reverzibilisek. Eredetileg is irreverzibilis szolgáltatások esetében az eredeti állapot helyreállítása fogalmilag kizárt. A dologszolgáltatások esetében különböző okokból utóbb is lehetetlenné válhat a dolog természetbeni visszaadása, vagyis utólagos irreverzibilitás következhet be (pl. a megvett dolgot továbbértékesítik, feldolgozzák vagy az megsemmisül). Az eredeti állapot helyreállítása csak természetben történhet. Nem minősül az eredeti állapot helyreállításának az, ha valamelyik fél a kapott dologszolgáltatást csak annak pénzbeli egyenértéke megfizetésével tudná visszaszolgáltatni. Az érvénytelen szerződés alapján kölcsönösen teljesített szolgáltatások visszatérítése is csak kölcsönösen és egyidejűleg történhet. Csak az a fél követelheti eredményesen a neki visszajáró szolgáltatást, aki egyben vállalja, hogy maga is visszatéríti a számára teljesített szolgáltatást és erre képes is. Az eredeti állapot helyreállítására irányuló kereseti kérelem esetében a bíróság kifejezett joglemondás hiányában az alperes viszontkeresetének, illetve ellenkérelmének előterjesztése nélkül is köteles dönteni az alperesnek visszajáró szolgáltatásról. Az eredeti állapot helyreállítása ugyanis már szó szerinti értelemben is
15 15 feltételezi az alperesnek visszajáró szolgáltatásról való döntést is [2/2010. (VI. 28.) PK vélemény rendelkező rész 7. pont és az ehhez fűzött indokolás 3. mondata]. Ha a szerződéskötés előtt fennállt helyzet visszaállítása akár eredeti (használati kötelmek, tevékenységre irányuló szerződések), akár utólagos irreverzibilitás folytán nem lehetséges vagy nem célszerű és a szerződés érvényessé sem nyilvánítható, a bíróság a szerződést a határozathozatalig terjedő időre hatályossá nyilvánítja és rendelkezik az esetleg ellenszolgáltatás nélkül maradt szolgáltatás ellenértékének pénzbeli megtérítéséről. A hatályossá nyilvánítás a bíróság konstitutív hatályú döntése: a bírói ítélet alapján fűződnek bizonyos joghatások az érvénytelen szerződéshez, olyan joghatás azonban bírói úton sem biztosítható, mintha a szerződés érvényes volna. A bíróság a hatályossá nyilvánítással voltaképpen elismeri a bekövetkezett tényhelyzetet és ex nunc hatállyal a jövőre nézve rendezi a felek jogviszonyát, amennyiben rendelkezik az esetleg ellenszolgáltatás nélkül álló szolgáltatás ellenértékének az elszámolásáról. Erre akkor van szükség, ha a szerződés alapján az egyik fél már teljesített, az ellenszolgáltatás teljesítésére azonban még nem került sor. A pénzbeli megtérítésre ugyanis csak akkor kerülhet sor, ha ennek hiányában a fél jogalap nélkül gazdagodna, ami akkor áll fenn, ha a fél a saját szolgáltatását még nem (vagy csak részben) teljesítette, miközben a másik fél már teljesített. Ha a felek az érvénytelen szerződés alapján kölcsönösen teljesítettek és sem az eredeti állapot természetbeni helyreállítására, sem a szerződés érvényessé nyilvánítására nincs mód, akkor az érvénytelenség megállapításán túlmenően a bíróságnak nincs miről rendelkeznie, hiszen nincs ellenszolgáltatás nélkül álló szolgáltatás. A kamat illetve a használati díj ha azok nem a szerződéses főszolgáltatás, illetve ellenszolgáltatás körébe tartoznak az eredeti állapot helyreállítása körén kívül eső olyan járulékos igények, amelyek a visszatérítendő pénz-, illetve dologszolgáltatás adott időtartamon keresztül történt birtoklásán és használatán, mint többlettényállási elemen alapulnak. Az egymás egyenértékű szolgáltatásait kölcsönösen használó felek egyike sem kötelezhető a másik javára használati díj, illetve kamat megfizetésére, amíg a szerződés érvénytelenségét a bíróság ítélettel meg nem állapítja. A másik fél szolgáltatását egyoldalúan használó fél ilyen kérelemre kamat, illetve használati díj megfizetésére köteles. Az érvénytelenség jogkövetkezményeként a restitúciós, illetve elszámolási igények érvényesítésére csak az elévülés, illetve az elbirtoklás időbeli korlátai között kerülhet sor. Mind az elévülés, mind az elbirtoklás csak a fél kérelmére vehető figyelembe, hivatalból nem. 3. A joggyakorlat-elemző csoport által azonosított vitás kérdésekkel kapcsolatos elvi álláspontok 3.1 Helyreállítható-e teljesen érvénytelen kölcsönszerződés esetén az eredeti állapot? Az egyik markáns, csekély szavazatkülönbséggel kisebbségben maradó álláspont szerint amennyiben a szerződés bíróság általi érvényessé nyilvánítására nem került sor, mind fogyasztói, mind nem fogyasztói kölcsönszerződés teljes érvénytelensége esetén helye lehet az eredeti állapot helyreállításának.
16 16 Az in integrum restitutio mellett érvelők többsége a kölcsön dare jellegét hangsúlyozva kiemeli, hogy az történetileg is alátámasztható, annak római jogi előzménye a mutuum. Hangsúlyozzák, hogy ahhoz, hogy a kölcsön gazdasági célja megvalósulhasson tehát, hogy az adós a kölcsön tárgyával szabadon rendelkezhessen szükséges, hogy a kölcsönadó szolgáltatását dare jellegűnek tekintsük. A kölcsön tárgyával való szabad rendelkezés megvalósulását lehetővé tevő szükségszerű elemnek tekintik azt is, ami a kölcsönt a bérlettől elhatárolja: a kölcsön tárgya kizárólag helyettesíthető dolog lehet, amelyen a kölcsönvevő tulajdonjogot (készpénz-kölcsön), illetve abszolút értelemben vett rendelkezési jogot (pl. bankszámlapénz-kölcsön) szerez, így lejáratkor nem ugyanazt a dolgot, hanem ugyanabból ugyanannyit köteles a kölcsönadónak visszatéríteni. A visszatérítési kötelezettség e jellege nem csak a kölcsönszerződés modelljéül szolgáló pénzkölcsön, hanem más helyettesíthető ingó dolog esetére is igaz. A pénzügyi szolgáltatási tevékenység régi és új Hpt. által meghatározott fogalmába tartozó egyéb szolgáltatásokat (a hitelképesség vizsgálatával, a hitel- és a kölcsönszerződések előkészítésével, a folyósított kölcsönök nyilvántartásával, figyelemmel kísérésével, ellenőrzésével és a behajtással kapcsolatos intézkedések) sem tekintik olyannak, amelyek az in integrum restitutio lehetőségét eleve kizárnák, mivel e szolgáltatásokat nem az adósnak nyújtott, hanem a hitelező saját érdekkörében felmerült szolgáltatásoknak tartják. (Ugyanakkor az álláspont képviselői között létezik egy olyan egyedi elképzelés is, amely elismeri a Hpt. szerinti szolgáltatások ténylegességét és facere jellegét, és emiatt a hitelintézetek által nyújtott kölcsönszerződések érvénytelensége esetén nem tartja lehetségesnek az eredeti állapot helyreállítását, viszont a magánszemélyek által nyújtott pénzkölcsön esetén igen.) Álláspontjuk szerint a kamat azért nem teszi a pénz-kölcsönszerződést használati kötelemmé, mert a kamat a kölcsön közvetett tárgyául szolgáló helyettesíthető ingó dolog, a pénz speciális (ugyanabból ugyanannyit) visszatérítési kötelezettség melletti tulajdonba adásának, illetve bankszámlapénz esetén rendelkezésre bocsátásának az ellenértéke és nem a kölcsönadó által kölcsönzött dolog használatától való tartózkodásnak, mint non facere szolgáltatásnak az ára. Elismerik ugyanakkor, hogy a kamattal kapcsolatos tisztánlátást nehezíti a pénz használatának fogalmi bizonytalansága, ugyanis azon sokszor a pénz puszta birtoklását éppúgy értjük, mint a pénz csereeszközként való felhasználását, vagyis a pénzzel való rendelkezést. E körben annak tulajdonítanak jelentőséget, hogy a pénz a használati értékét a dolgokétól eltérően nem állagában, hanem az általa megtestesített csereértékben hordozza, ezért úgy vélik, hogy pénz esetén a használat és a rendelkezés fogalmilag egybeesik. A kamatot kizárólag ebben az értelemben tartják a pénzhasználat ellenértékének. Hangsúlyozzák továbbá, hogy a kamat pénzhasználat ellenértékének tekintése nem, illetve nem csak az érvényes kölcsönszerződések sajátja, mert az, akinek a pénze bármely jogcímen [pl. nem létező, érvénytelen, hatálytalan pénzszolgáltatást (is) tartalmazó szerződés esetén, kártérítési kötelezettség vagy jogalap nélküli gazdagodás címén] másnál van, nem tud azzal maga rendelkezni, ezzel haszonra szert tenni. Álláspontjuk szerint a pénzzel való rendelkezés adós általi elvonását árazza be a jog érvényes kölcsönszerződésnél az ügyleti kamattal, érvénytelen kölcsönszerződésnél vagy egyéb, pénzelvonással járó kötelemnél az egyenértéki kamattal azt feltételezve, hogy ésszerűen cselekedve a hitelező az adott összeget kölcsönbe adta volna. Ezzel kapcsolatban rámutatnak arra is, hogy noha mind érvényes, mind érvénytelen kölcsönszerződés esetén vissza kell téríteni a hitelezőnek a kölcsön összegét, a két helyzet egymástól eltér. Érvényes szerződés esetén a szerződésszerű teljesítés az, ha a
17 17 kölcsön összegét az adós a szerződésben meghatározott lejáratkor (általában időszakonként visszatérően) a szerződésben kikötött ügyleti kamattal növelten fizeti meg a hitelező számára. Érvénytelen szerződés esetén azonban a kölcsön összegének visszatérítése az érvénytelenség jogkövetkezményeként történik egyenértéki (törvényes) kamat mellett, tekintve, hogy a szerződés egésze, így az abban kikötött mértékű ügyleti kamat is érvénytelen. Ingyenes kölcsön esetén is van különbség: míg érvényes szerződés esetén a hitelező számára visszatérítendő kölcsönösszeg után semmilyen kamat nem jár, addig érvénytelen szerződés esetén számára az egyenértéki (törvényes) kamatot is meg kell téríteni. Mind visszterhes, mind ingyenes pénzkölcsön érvénytelensége esetén megjelenik továbbá az a szankciós elem is, hogy az adós fizetési kötelezettsége nem időszakosan, hanem egy összegben, a bírósági határozattal válik lejárttá. A kölcsönszerződést tehát olyan, a felek által kölcsönösen nyújtott dare szolgáltatásokból felépülő szerződésnek tartják, amelynek tekintetében az eredeti irreverzibilitás kérdése fogalmilag nem merül fel. Úgy vélik továbbá, hogy pénzszolgáltatás esetében utólagos irreverzibilitásról sem lehet szó. Fizikai okból azért nem, mert a pénz az idő múlásával, pusztán annak általános egyenértékeskénti használata miatt nem válik helyettesíthetetlenné. Jogilag pedig azért nem, mert a szolgáltatás visszatérítésére kötelezett utólagos fizetésképtelenné válása sem a teljesítés jogi lehetőségét, sem a teljesítés követelhetőségét nem érinti. Az in integrum restitutio alkalmazását lehetségesnek tartó álláspont mellett érvelők egy kisebb csoportja a fentiektől eltérően abból indul ki, hogy az eredeti állapot helyreállítását a régi és az új Ptk. értelmében is tágabban szükséges felfogni, mint ahogyan azt az 1/2010. (VI. 28.) PK vélemény 3. pontjának indoklása teszi. Véleményük szerint az utóbbiból csupán annyi fogadható el, hogy az eredeti állapot helyreállítása általában, de nem kizárólagosan tulajdonátruházásra irányuló szerződések érvénytelensége esetén lehetséges jogkövetkezmény. Ezen álláspont képviselői az eredeti állapot helyreállíthatóságát nem az érvénytelen szerződés alapján nyújtott szolgáltatások visszatéríthetősége, hanem a nyújtott szolgáltatás által előidézett tény-, jog-, illetve állapotváltozás visszarendezhetősége szempontjából vizsgálják. Mindennek alapján jutnak arra a következtetésre, hogy a kölcsönszerződés által előidézett állapotváltozás (a készpénzkölcsön esetén a készpénz a hitelező birtokából az adóséba kerül, bankszámlapénz esetén a hitelező számláját a kölcsönösszeggel megterhelve azt az adósén vagy harmadik személyén jóváírják) visszarendezhető. Érvelnek azzal is, hogy a PK vélemény alapján a többségi álláspont szerint egy jogellenes fenyegetés ellenére megkötött kölcsönszerződést is hatályossá kellene nyilvánítania a bíróságnak az elszámolás rendelkezéséről szóló határozata meghozataláig, ami nyilvánvalóan igazságtalan eredményhez vezetne. Hangsúlyozzák azt is, hogy a PK vélemény szerinti többségi álláspont oda vezetne, hogy az eredeti állapot helyreállítását soha sem tarthatnánk lehetségesnek, mivel minden szerződésnek vannak olyan facere (non facere) elemei például a tájékoztatási és együttműködési kötelezettség, amelyek esetében a már nyújtott szolgáltatás meg nem történtté tétele nem lehetséges. Az álláspont képviselői az eredeti állapot helyreállításának ilyen fogalmi keretei mellett vizsgálják a kölcsönszerződéseket. Azt, hogy a teljesen érvénytelen kölcsönszerződés alapján nyújtott szolgáltatások által előidézett állapotváltozás természetbeni visszarendezése lehetséges-e. Ekként vizsgálva a kérdést, a hangsúly tehát nem azon van, hogy a pénzkölcsön-szerződés jellegadó szolgáltatása dare természetű-e vagy sem,
18 18 azonban ennek ellenére az álláspont képviselői abban is egyetértenek, hogy a (pénz)kölcsön-szerződés dare jellegű szerződés, amelyet sem a visszatérítési kötelezettség, sem visszterhes alakzat esetén az adós által fizetendő kamat (díj) nem tesz használati kötelemmé. Ennek kapcsán hivatkoznak arra, hogy ha ez így lenne, akkor a visszavásárlási joggal, vagy a visszavásárlás kikötésével kötött szerződést vagy a pénz tekintetében történő jogalap nélküli gazdagodást is használati kötelemnek kellene minősítenünk A másik markáns, csekély szavazatkülönbséggel többséginek tekinthető álláspont szerint, amennyiben a szerződés bíróság általi érvényessé nyilvánítására nem került sor, mind fogyasztói, mind nem fogyasztói kölcsönszerződés teljes érvénytelensége esetén fogalmilag kizárt az eredeti állapot helyreállítása és csak a szerződés határozathozatalig történő hatályossá nyilvánítása melletti elszámolásnak lehet helye. Ez az álláspont az 1/2010. (VI. 28.) PK vélemény 3. pontjához fűzött indokolást elfogadva abból indul ki, hogy a még teljesíteni meg nem kezdett facere, illetve non facere jellegű szolgáltatások nyújtására irányuló szerződéseket kivéve csak tulajdonátruházó szerződések esetén beszélhetünk reverzibilitásról, így az eredeti állapot helyreállítása is csak ebben a körben jöhet szóba. A döntően használati jellegű kötelmek esetében, mivel a használat vagy az attól való tartózkodás nem tehető meg nem történtté, az eredeti állapot helyreállíthatósága a nyújtott szolgáltatás eredeti irreverzibilitása miatt fogalmilag kizárt. Ilyen esetben csak a szerződés határozathozatalig való hatályossá nyilvánítása melletti elszámolás, azaz a tartozatlan szolgáltatások megtérítése jöhet szóba. Az álláspont képviselői azzal érvelnek, hogy a pénzkölcsön tényleges gazdasági és jogi célja a pénz időleges használatának a biztosítása és az azzal kapcsolatos kockázatvállalás, hogy a kölcsönösszeg visszafizetésre kerül-e, álláspontjuk szerint ezzel a szolgáltatással áll szemben az ellenszolgáltatás, az ügyleti kamat. Ehhez képest a szerződés tulajdonátruházó jellegét pusztán a pénz fajlagos természetéből fakadó szükségszerű technikai következménynek tekintik, a speciális ugyanabból ugyanannyit és nem ugyanazt visszafizetési kötelezettség mellett. Hangsúlyozzák, hogy a kölcsönszerződés szerződő felei között nincs a pénz tulajdonjogának végleges átruházására irányuló szerződési akarat, tekintve, hogy a kölcsönösszeget érvényes szerződés esetén is vissza kell fizetni. A kölcsönszerződés meghatározóan ezért használati és nem tulajdonátruházó kötelem: idegen pénz használata kamat ellenében. Erre tekintettel, ha a kölcsönszerződés érvénytelenségének megállapítására már a kölcsönösszeg átadását, illetve folyósítását követően került sor, a szerződéskötés előtti eredeti állapot fogalmilag nem állítható helyre, hiszen a kölcsönvevő a kölcsön összegét már használta, ami nem tehető meg nem történtté. Kiemelik továbbá, hogy a pénzkölcsön-szerződésnél a kamat nem járulékos mellékszolgáltatás, hanem a hitelező szolgáltatásával szembenálló ellenszolgáltatás: a meg nem történtté nem tehető, vagyis eredetileg irreverzibilis pénzhasználat ellenértéke, amelyre a hitelező akkor is jogosult, ha a kölcsönösszeg visszafizetésre kerül. Arra tekintettel, hogy a kamat nem tekinthető mellékszolgáltatásnak, szóba sem kerülhet, hogy a szerződés érvénytelensége esetén az arra vonatkozó elszámolás a többlettényállások körében történjen meg. Ebből következik, hogy az 1/2010. (VI. 28.) PK vélemény 9. pontjában a kamattal kapcsolatban kifejtettek csak tulajdonátruházó
19 19 szerződéseknél az eredeti állapot helyreállítása esetére irányadóak, a kölcsönszerződésre azonban nem vonatkoztathatóak. Álláspontjuk szerint mind a hazai jogirodalom, mind a külföldi jogokban kialakult nézetek a pénzkölcsön használati kötelem természetét támasztják alá. Véleményük szerint álláspontjukat erősíti a Hpt. pénzkölcsönnyújtás fogalma is [régi Hpt. 2. sz. melléklet I pont; új Hpt. 6. (1) bek. 40. c) pont], miszerint a hitel és a pénzkölcsön nyújtására irányuló pénzügyi szolgáltatási tevékenység a hitelképesség vizsgálatával, a hitel- és a kölcsönszerződések előkészítésével, a folyósított kölcsönök nyilvántartásával, figyelemmel kísérésével, ellenőrzésével, és a behajtással kapcsolatos intézkedéseket is magában foglalja. E szolgáltatások ugyanis a pénz időleges használatának a biztosítása mellett teszik ki a pénzintézet által nyújtott szolgáltatások összességét. Olyan megoldás pedig nem képzelhető el, amely az egységes szolgáltatást az alkalmazható érvénytelenségi jogkövetkezmény szempontjából megbontja, a kölcsön szolgáltatását reverzibilisnek és ezért in integrum restitutio útján rendezendőnek, a további Hpt.-ben nevesített szolgáltatásokat pedig eleve irreverzibilisnek és ezért hatályossá nyilvánítás alapján elszámolandónak tartja. A kölcsönszerződés jellegadó szolgáltatásának eredeti irreverzibilitására utal az is, hogy kölcsönszerződés esetén mind a régi, mind az új Ptk. szerint, ha a kölcsönzött dolgot a kölcsönadó már szolgáltatta, kizárólag felmondásnak vagy a szerződés ex nunc hatályú kétoldalú megszüntetésének lehet helye. Mindezek alapján kölcsönszerződés címén eredetileg is irreverzibilis szolgáltatás nyújtása történik, így a szerződés érvénytelensége esetén a már megtörtént vagyonmozgás rendezésére eredeti állapot helyreállításával nem kerülhet sor. Ezen álláspont képviselői szerint helytelen az a megközelítés, amely szerint az eredeti állapot helyreállítása kölcsönszerződés esetén annyit jelent, hogy az adós a folyósított összeget meg kell fizesse a hitelezőnek, a hitelező pedig visszafizeti a kapott kamatot az adósnak. Ez az értelmezés azért helytelen, mert ezzel valójában nem az eredeti állapot állna helyre, hiszen az adósnak a kölcsönzött összeget érvényes szerződés esetén is vissza kell fizetnie a hitelezőnek, a kamat pedig nem a tulajdonszerzés, hanem az ideiglenes pénzhasználat ellenértéke, ami a hitelezőt akkor is megilleti, ha a tőkét az adós visszafizette. A kölcsön visszafizetésének kötelezettsége önmagában is jelzi, hogy a kölcsönszerződés jellegadó eleme nem a tulajdonátruházás, hanem az, ami a kölcsönből a törlesztés után is megmarad: az adós egy ideig használhatta a kölcsön összegét vagy megfordítva: a hitelező elesett a használat lehetőségétől (non facere jelleg). A használat és a használat lehetőségétől való elesés pedig nem tehető meg nem történtté, az eredetileg sem reverzibilis. Ezért a kölcsönszerződés érvénytelensége esetén levonható jogkövetkezmény feltéve, hogy az érvényessé nyilvánításnak az adott esetben nincs helye nem az in integrum restitutio, hanem a többi használati kötelemhez hasonlóan a hatályossá nyilvánítás. Érvénytelen kölcsönszerződés esetén tehát nem a hitelező szolgáltatásának a restituálásáról van szó, hanem arról, hogy az adóst a hatályossá nyilvánítás keretében kell kötelezni a jogalap nélküli gazdagodás elve szerint a hitelező ellenszolgáltatás nélkül álló szolgáltatása ellenértékének a pénzbeli megtérítésére. Létezik egy, a többségi álláspontot a hatályossá nyilvánítás tekintetében osztó, ám annak indokolásától eltérő unikális álláspont [lásd a mellékletek között Darázs Lénárd egyéni észrevételét]. Ennek kiindulópontja az, hogy hibás a pénzkölcsön szerződés jellegét a tulajdonátruházó szerződések és a használati kötelmek közötti különbségekből
20 20 levezetni, és az érvénytelenség ellenére bekövetkezett vagyonmozgások rendezésének szabályaira ebből következtetni. Bankszámlapénz kölcsönzése esetén ugyanis sem a tulajdonátruházás, sem a használat nem értelmezhető. Álláspontja szerint a helyes megközelítés az, hogy a kölcsönszerződés, beleértve a pénzkölcsön-szerződést is, egy sui generis, önálló szerződéstípus, amely csak a rá jellemző jellegadó szolgáltatással rendelkezik. Bár a pénzkölcsön-szerződés fogalmi eleme a kölcsönösszeg fizetése és visszafizetése, ez csupán a pénzkölcsön teljesítésének elengedhetetlen mozzanata és nem a szerződés jellegadó szolgáltatása. A jellegadó szolgáltatás a kölcsönadó oldaláról az, hogy a futamidő alatt a kölcsönösszeget a kölcsönvevő rendelkezése alatt engedi maradni, és azt csak a futamidő végén (vagy részletekben) követeli vissza; a kölcsönvevő pedig ellenszolgáltatásként kamatfizetésre köteles. A pénzkölcsön szerződés kölcsönadó által nyújtandó jellegadó szolgáltatása fogalmilag irreverzibilis szolgáltatásnak tekintendő. Ezért a szerződés megkötését követően annak teljesítése nem restituálható, az eredeti állapot helyreállítása eredendően is kizárt. A kölcsönszerződés alapján nyújtott főszolgáltatás eredeti irreverzibilitására utal az is, hogy a szerződés egyoldalúan csak felmondással, azaz ex nunc hatállyal szüntethető meg [új Ptk. 6:387., régi Ptk ). A fogyasztónak nyújtott hitelről szóló évi CLXII. törvény 21. (1) bekezdése az ex tunc hatályú elállást kizárólag a hitel folyósítása előtt teszi lehetővé. Ezt követően szintén csak felmondásnak lehet helye egyoldalú megszüntetésként. A évi XL. törvény (elszámolási törvény) 37. (1) bekezdése is arra utal, hogy a pénzügyi intézmény által nyújtott kölcsön érvénytelensége ellenére bekövetkezett vagyonmozgásokat kizárólag a hatályossá nyilvánítás szabályainak alkalmazásával lehet rendezni. 3.2 Mi az eredeti állapot helyreállításának a tartalma a devizaalapú pénzkölcsön, illetve hitelszerződések esetén? Az eredeti állapot helyreállítása tartalmának meghatározása során a többségi álláspont szerint a felek akaratától, miszerint olyan, a forinthitelekhez képest kedvezőbb kamatmértékű devizaalapú kölcsön-, illetve hitelszerződést kívántak egymással kötni, amelynek értelmében a kirovó és a lerovó pénznem egymástól eltér, nem lehet eltekinteni. Erre figyelemmel az érvénytelen szerződés ellenére teljesített, az eredeti állapot helyreállítása körében visszatérítendő, illetve elszámolandó szolgáltatás mértéke is a kirovó pénznem (a deviza) alapján határozható meg, a teljesítés ideje és helye szerinti átváltási árfolyam alapulvételével. Ebből pedig az következik, hogy úgy kell meghatározni az eredeti állapot helyreállítása körében visszajáró, illetve beszámítandó pénzösszeget, hogy az in integrum restitutio alatt nem egy az egyben visszaadást kell érteni, hanem az egyes törlesztő részletekre vonatkoztatva, azok teljesítési idejére vetítve kell kiszámolni, hogy a teljesítés idején érvényes átváltási árfolyam szerint kalkulálva maradt-e fenn tartozatlan fizetés a kölcsönvevő oldalán. Az elszámolás során a kölcsönvevő tartozását csökkentő tényezőként kell figyelembe venni az árfolyamrést és a szerződés érvénytelensége miatt a szerződésben kikötött érvénytelen ügyleti kamat és az ehelyett az eredeti állapot helyreállítása körében fizetendő törvényes/egyenértéki kamat különbözetéből adódó összeget. Ez a megoldás az árfolyamkockázatot lényegében a kölcsönvevőn hagyja, tekintetbe véve ezzel azt a tényt is, hogy az árfolyam radikális megváltozása nem a szerződéskötéskor meglévő érvénytelenségi hibának, hanem az ezt követően bekövetkezett változásnak tudható be. E megoldás azonban egyidejűleg azt is biztosítja,
AZ ÉRVÉNYTELENSÉG JOGKÖVETKEZMÉNYEINEK SZABÁLYOZÁSA A POLGÁRI TÖRVÉNYKÖNYVBEN II. RÉSZ
KEMENES ISTVÁN AZ ÉRVÉNYTELENSÉG JOGKÖVETKEZMÉNYEINEK SZABÁLYOZÁSA A POLGÁRI TÖRVÉNYKÖNYVBEN II. RÉSZ A RÉSZLEGES ÉRVÉNYTELENSÉG Az 1959-es Ptk. jogalkalmazása során a részleges érvénytelenség huzamos
AZ ÉRVÉNYTELENSÉG JOGKÖVETKEZMÉNYEINEK SZABÁLYOZÁSA A POLGÁRI TÖRVÉNYKÖNYVBEN I. RÉSZ
KEMENES ISTVÁN AZ ÉRVÉNYTELENSÉG JOGKÖVETKEZMÉNYEINEK SZABÁLYOZÁSA A POLGÁRI TÖRVÉNYKÖNYVBEN I. RÉSZ SZEMLÉLETI VÁLTOZÁS AZ ÉRVÉNYTELENSÉG SZABÁLYOZÁSÁBAN Az új Polgári Törvénykönyv az érvénytelenség,